Henry Wanyoike (alizaliwa 1974) ni Mwanariadha wa Kenya aliye Kipofu. Anashiriki katika mashindano ya Paralympics katika shindano la Marathon. Wanyoike ni mmoja wa Wanariadha wa kasi sana duniani. Alianza kukimbia akiwa mtoto na tayari alikuwa na ndoto ya kujiunga na kundi la Kenya la wanariadha, nchi ambayo inajulikana kwa kuwakuza Wanariadha wengi wa Massafa marefu wa Kimataifa kuliko nchi nyingine yoyote. Alitia fora katika mita 5000 na mita 10,000. Mnamo 1995, Wanyoike alikuwa kipofu wakati alipata mshtuko. Alisimulia, "Nilienda kitandani nikiwa mzima, kuamka nikaamka kwa giza". Usiku huo alipoteza karibu asilimia 95 ya uwezo wake wa kuona na polepole akiupoteza wote. "Nilifikiria maisha yangu yamefikia kikomo", anasimulia. Mamaye Grace alimchukua katika kliniki ya macho ya Kikuyu, (Hospitali ya karibu ya macho inayodhminiwa na shirika la [[Christian Blind Mission International]], CBMI), inayotambulika kama moja ya vituo bora zaidi vya watu walio na shida ya macho katika eneo la Afrika Mashariki. Petra Verweyen, msimamizi wa mradi wa Low Vision alimsaidia kujipanga tena kimaisha na akampanga kujifunza kushona fulana. Kwa shukrani kubwa alikubali mradi huo na kuahidi kuwasaidia vipofu wengine kujitegemea kimaisha , vile amefanya.